Fred Ward

**Freddie Joe Ward** (1942–2022) var en amerikansk skuespiller, kjent fra filmer som blant annet *[[Flukten fra Alcatraz]]*, *[[De syv utvalgte]]*,  og *[[Marksommer]]*.

Ward medvirket i 58 filmer og nærmere 30 tv-produksjoner i løpet av karrieren.

## Bakgrunn
Han ble født Freddie Joe Ward i San Diego. Hans far var en alkoholmisbruker som satt flere ganger i fengsel. Moren skilte seg fra ektemannen da sønnen var nyfødt, og etterlot ham hos sin mor i Texas mens hun selv arbeidet i ulike barer i New Orleans. Da han var tre år gammel giftet moren seg på nytt med en tivoliarbeider, og hentet sønnen til seg. På grunn av stefarens arbeid ble hans oppvekst preget av mange flyttinger. 

Etter high school vervet han seg i United States Air Force. Etter å ha blitt dimittert dro han til New York, der han studerte skuespill ved . Men det var var vanskelig å få arbeid som skuespiller, og han la derfor ut på en reise gjennom USA der han tok de jobbene han kunne finne; blant annet som bokser, kokk og tømmerhogger. Pengene han tjente sparte han opp slik at han kunne få råd til å reise rundt i Europa. Han endte opp i Roma hvor han arbeidet med å dubbe italienske filmer til engelsk. Han returnerte til USA i 1974.

## Karriere
Ward filmdebuterte i 1974 i den amerikanske dramakomedien *Ginger in the Morning* (med Sissy Spacek i hovedrollen). Hans første store filmrolle var i fengselsdramaet *[[Flukten fra Alcatraz]]* fra 1979 (med Clint Eastwood i hovedrollen). Etter det hadde han større filmroller i *[[Døden i sumpene]]* (1981), *[[På to hjul i ville vesten]]* (1982) (hans første hovedrolle), *[[Livsfarlig oppdrag]]* (1983) og *[[De syv utvalgte]]* (1983). Etter det fikk han hovedrollen i den James Bond-lignende actionfilmen ** fra 1985. Filmen var tiltenkt å være den første i en filmserie, men lave besøkstalle gjorde at planene om en ny film ble skrinlagt. I 1989 fikk han rollen som Earl Bassett i den actionpregde skrekk-komedien *[[Marksommer]]* fra 1990. Han gjentok rollen i den første oppfølgeren ''Marksommer 2'' (1996) og i tv-filmen *Tremors* (2018). Etter *Marksommer* hadde han større roller i filmer som blant annet *[[Henry & June]]* (1990) (hovedrolle), *[[Miami Blues]]* (1990), *[[Thunderheart]]* (1992), *[[The Player (film)|The Player]]* (1992), *[[Short Cuts]]* (1993), *[[Mannen med den nakne pistol 33 1/3]]* (1994), *[[Sweet Home Alabama (film)|Sweet Home Alabama]]* (2002), *[[Exit Speed]]* (2008), *[[30 Minutes or Less]]* (2011) og *[[2 Guns]]* (2013) (som var hans siste filmrolle).

Han spilte i flere tv-produksjoner, inkludert flere tv-filmer og miniserier. Hans første tv-opptreden var i en episode av den italienske miniserien *L'età di Cosimo de Medici* fra 1973. Han hadde utover dette gjesteopptredener i tv-serier som blant annet ''The Hitchhiker'' (1987), ''Grey's Anatomy'' (2006), *[[Akutten]]* (3 episoder, 2006–2007) og *[[True Detective]]* (2 episoder, 2015).

Han mottok en Golden Globe for sin rolle i *Short Cuts* (delt med de andre skuespillerne i filmen).

## Privatliv
Ward ble gift for tredje gang i 1995 med Marie-France (fødenavn Boisselle). Han hadde ett barn fra sitt andre ekteskap. 

Han døde i 2022, 79 år gammel. 

## Referanser


## Eksterne lenker
*